Ford Tempo

Ford Tempo on Fordin vuosina 1983–1994 valmistama ylemmän keskiluokan automalli, joka korvasi Ford Fairmontin. Se perustuu tekniikaltaan pohjoisamerikkalaiseen Ford Escortiin. Tempon ylellisempi sisarmalli oli nimeltään Mercury Topaz. Mallin seuraajaksi tuli Ford Contour.

 Ford Tempo I (1983–1987) 

Ensimmäisen sukupolven Tempo esiteltiin vuonna 1983. Etuvetoisuutensa ansiosta autossa oli suuremmat sisätilat kuin takavetoisessa edeltäjässään Fairmontissa, vaikka ulkomitoiltaan Tempo olikin pienempi. Muotoilultaan malli edusti Fordin uutta tyylisuuntaa, joka näkyi myös myöhemmin esitellyssä Ford Tauruksessa.
vasen|pienoiskuva|Ensimmäisen sukupolven facelift-malli.
Vuonna 1986 Tempoa uudistettiin keulan ja perän osalta muun muassa uusin ajovaloumpioin. Mallivalikoimaa täydennettiin nelivetoisella versiolla. 

 Ford Tempo II (1988–1994) 

Toisen sukupolven Tempo esiteltiin vuonna 1988. Autoa oli päällisin puolin uudistettu, mutta se perustui edelleen samalle pohjalevylle kuin alkuperäinen malli.
vasen|pienoiskuva|Coupé-korinen toisen sukupolven Ford Tempo.
Nelivetoinen versio poistui mallivuoden 1991 valikoimasta. Vuonna 1992 Tempo sai uuden etusäleikön sekä korinväriset puskurit ja kylkilistat.
vasen|pienoiskuva|Toisen sukupolven facelift-malli. 

 Lähteet 

 Aiheesta muualla 

Tempo
Luokka:D-segmentin autot
Luokka:1980-luvun autot
Luokka:1990-luvun autot